Държавен вестник, бр. 40, 2011 г., стр. 31

БРОЙ  40	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВО НА 
ФИЗИЧЕСКОТО ВЪЗПИТАНИЕ И 
СПОРТА
НАРЕДБА № 1
от 17 май 2011 г.
за условията и реда за прием и спортна под­
готовка на учениците в спортните училища 
Раздел I 
Общи положения
Чл. 1. (1) С тази наредба се определят:
1. условията и редът за приемане на уче­
ници в спортните училища;
2. организацията, управлението и контролът 
при провеждане на спортната подготовка на 
учениците  в спортните училища. 
(2) Наредбата се прилага по отношение на 
държавните и общинските спортни училища.
Чл. 2. (1) Приемането на ученици в спорт­
ните училища се извършва по държавен план-
прием, утвърден за всяка учебна година със 
заповед на министъра на физическото възпи­
тание  и спорта,  съгласувано с министъра на 
образованието, младежта и науката.
(2) С държавния план-прием по ал. 1 се 
определя броят на учениците за обучение по 
видове спорт в спортните училища.
(3) Държавният план-прием след завършен 
VІІІ клас се осъществява по видове спорт и 
по професии и специалности, включени в 
списъка на професиите за професионално 
образование и обучение.
(4) Учениците, обучаващи се в спортното 
училище в VІІІ клас, подават  заявление по 
образец (приложение № 1) до директора на 
училището за избор на  професия.
 (5) Спортните клубове в срок до 20 де­
кември изготвят и подават до директора на 
спортното училище мотивирани писмени 
заявки за прием на ученици за следващата 
учебна година. Писмените заявки се подават 
след съгласуване с българските спортни фе­
дерации по съответния вид спорт;
(6) Директорите на спортните училища 
изготвят предложенията за държавния план-
прием по образец (приложение № 2) въз 
основа на получените писмени заявки по 
ал. 5, създадените условия за обучение и след 
решение на педагогическия съвет.
(7) Директорите на спортните училища 
представят изготвените предложения до 
31 януари на текущата година в Министер­
ството на физическото възпитание и спорта. 
Предложенията се представят след съгласуване 
с експерта на Министерството на физическото 
възпитание и спорта, отговарящ за съответ­
ната административна област, началника на 
регионалния инспекторат по образование, а 
за общинските училища – и с финансиращия 
орган. 
(8) Предложенията на директорите на 
спортни училища, които ще осъществяват 
обучение по един или повече видове спорт за 
първи път, следва да съдържат и обосновка 
за възможностите за обучение по отношение 
на развитието на съответния спорт (спорто­
ве) на територията на областта, наличната 
спортно-материална база и осигуреността с 
квалифицирани спортно-педагогически кадри.
 (9) Министърът на физическото възпитание 
и спорта назначава експертна комисия, която 
разглежда предложенията за държавен план-
прием на спортните училища. За извършената 
работа комисията изготвя протокол.
(10) Протоколът задължително съдържа 
предложение за броя на учениците по спор­
тове, по класове и паралелки.
 (11) В срок до 31 март министърът на физи­
ческото възпитание и спорта след съгласуване 
с министъра на образованието, младежта и 
науката утвърждава със заповед държавния 
план-прием за предстоящата учебна година. 
(12) Утвърденият държавен план-прием се 
обявява в училището и в съответния регио­
нален инспекторат по образование в срок до 
15 април.
Чл. 3. (1) В спортните училища се прие­
мат ученици след завършен IV, V, VI ,VII или 
VІІІ клас. 
(2) Учениците се приемат след проверка на 
способностите им по съответния вид спорт.
(3) Проверката на способностите се осъ­
ществява чрез приемен изпит, който включ­
ва тестове за оценка и прием на ученици в 
спортното училище. 
(4) Учениците имат право да кандидатстват 
и положат приемен изпит по един или два 
вида спорт.
(5) Тестовете по ал. 3 се разработват от 
българските спортни федерации по съответния 
вид спорт и се утвърждават от министъра на 
физическото възпитание и спорта.
 (6) Информация за тестовете по ал. 3 за 
прием на учениците по съответния вид спорт 
се предоставя в училището.
Чл. 4. (1) Приемният изпит се организира от 
училището по график, утвърден от директора. 
(2) Директорът на спортното училище 
изпраща на регионалния инспекторат по 
образование и на Министерството на физиче­
ското възпитание и спорта до 6 юни графика 
за провеждането на изпита по отделните 
видове спорт.
(3) Графикът по ал. 1 се обявява в учи­
лището и в регионалния инспекторат по об­
разование не по-късно от 7 дни преди деня, 
определен за провеждане на приемния изпит.
(4) Приемният изпит за съответния вид 
спорт се полага в два последователни дни, в 
периода 21 – 30 юни.